Laugardaginn 21. júní verður gengið / skokkað / hlaupið frá Grund í Vesturhópi yfir Vatnsnesfjallið og endað ofan í Kirkjuhvammi ( tjaldsvæðinu ) á Hvammstanga . Þetta er um 11 km leið og hækkun á milli 400 - 500 m . Gangan / skokkið / hlaupið er keppni þar sem gildir að vera sem fyrstur yfir fjallið , en að sjálfsögðu getur hver og einn gert þetta eftir sínu höfði , keppt við aðra , sjálfan sig eða farið þetta án þess að vera að keppa yfirleitt . Hér getið þið séð kort af leiðinni . Tímasetning Göngufólk : Mæting er í Kirkjuhvammi kl. 09:30 , lagt af stað með rútu kl. 10:00 , áætlaður komutími að Grund kl. 10:20 . Ræst er stundvíslega klukkan 10:30 . Trimmarar : Mæting er í Kirkjuhvammi kl. 10:30 , lagt af stað með rútu kl. 11:00 , áætlaður komutími að Grund kl. 11:20 . Ræst er stundvíslega klukkan 11:30 . Keppnisfólk : Mæting er í Kirkjuhvammi kl. 11:30 , lagt af stað með rútu kl. 12:00 , áætlaður komutími að Grund kl. 12:20 . Ræst er stundvíslega klukkan 12:30 . Þátttaka og þátttökugjaldÞátttökugjald , kr. 1200. - fyrir 16 ára og eldri og kr. 800. - fyrir 15 ára og yngri ( innifalið er rútan , grillið , verðlaunapeningur og sund ) . Þátttaka tilkynnist til skrifstofu USVH sími 451-2760 / 897-9300 . Einnig er hægt að senda inn þátttökutilkynningu á netfangið usvh@usvh.is . Aldursflokkaskipting 15 ára og yngri , 16 - 39 ára og 40 ára og eldri . Ræst verður í þremur flokkum , göngufólk , trimmarar og keppnismenn . VerðlaunÚtdráttarverðlaun : Allir sem ljúka fjallaskokkinu eru með í pottinum . 1. verðlaun kr. 15.000 . - , 2. verðlaun kr. 7.000 . - og 3. verðlaun kr. 3.000 . - , samtals kr. 25.000 . - í verðlaun . Veittur er bikar fyrir efstu sætin , konum og körlum í hverjum aldursflokki . Þegar komið er niður í Kirkjuhvamm bíður grill og drykkur eftir þátttakendum sem og verðlaunapeningur . Verðlaunaafhending hefst klukkan 14:30 ásamt því að dregið verður um útdráttarverðlaunin . Þeir sem ekki verða komnir niður fyrir þann tíma fá úthlutað númeri og verða þátttakendur í útdráttarverðlaununum . Aðrar upplýsingarAthugið að hafa með ykkur góða skó , hlý föt og góða skapið ! Góða skemmtun .